आईसीसी की सर्वकालिक महान टीम एक मजाक : स्टीवर्ट  
इंग्लैंड टीम के पूर्व कप्तान एलेक स्टीवर्ट ने कहा है कि ऑनलाइन मतदान के जरिए चुनी गई आईसीसी की सार्वकालिक महान टेस्ट टीम एक मजाक है।
इंग्लैंड क्रिकेट टीम के पूर्व कप्तान एलेक स्टीवर्ट ने कहा है कि ऑनलाइन मतदान के जरिए चुनी गई आईसीसी की सार्वकालिक महान टेस्ट टीम एक 'मजाक' है। इस टीम में चार भारतीय, चार ऑस्ट्रेलियाई, दो कैरेबियाई और एक पाकिस्तानी खिलाड़ी को जगह मिली है। टीम में शामिल चार भारतीय- सचिन तेंदुलकर, सुनील गावस्कर, कपिल देव और वीरेंद्र सहवाग हैं।  स्टीवर्ट ने ट्विटर पर जारी अपने पोस्ट में लिखा है, कितना मजाकपूर्ण टीम है। इसमें विवियन रिचर्ड्स, गैरी सोबर्स, मैक्लम मार्शल जैसे दिग्गजों का नाम नहीं है।  आईसीसी की इस ड्रीम टीम का चयन 2,50,000 मतदाताओं ने किया। इसमें इंग्लिश, न्यूजीलैंड और श्रीलंका के एक भी खिलाड़ी को जगह नहीं मिली। आईसीसी ने टेस्ट इतिहास के 2000वें टेस्ट के मौके पर यह टीम चुनी है।